ang pagibig na iyong sa kanya iniuukol ay hindi nakakikilala ng pagmamaliw. ulani'arawin man sa laot ng kanyang pagkawalang loob, na sa nagdaang mga araw ay siya niyang ipinahalata sa naturang mestisa, ay patuloy ring; taglay ang dakilang uri, ang kawagasan, na sa wari niya'sukat ang kanyang naisin upang pagtamasahan niya ng dilang lugod, ng madlang biyaya at tanang luwalhati, na sa buhay na ito'siya na lamang mahihintay ng kinapal na paris niya. sa harap ng sulat na iyong hindi gumagamit ng anomang bahid ng pagpapakunwari, ano pa ang magiging katuturan ng pagpapakabalisa ni tirso sa isang babaeng gaya ni teang kung hindi kabaliwan? magpakabaliw kung kinababaliwan ay hindi masama at lilikha pa kaipala ng paghanga sa sinapupunan ng kapisanan. datapwa'magpakabaliw sa babaeng humahalakhak at umooroy sa kanyang kasawian ay iyan na ang sukdulan ng kahalayan na hindi sukat makita sa isang paris ni tirsong paano'paano man ay may pangalan na ring nakikilala sa maraming lipunan.